സ്വകാര്യത അപകടത്തില്: 14 ജനപ്രിയ ആന്ഡ്രോയിഡ് ആപ്പുകള് വീണ്ടും ഉപയോക്താക്കളുടെ ഡാറ്റ ചോര്ത്തുന്നതായി കണ്ടെത്തല് ഗൂഗിള് പ്ലേ സ്റ്റോറിലെ ചില ജനപ്രിയ ആപ്പുകള് വീണ്ടും ദശലക്ഷക്കണക്കിന് ഉപയോക്താക്കളുടെ ഡാറ്റചോര്ത്തുന്നതായി കണ്ടെത്തല്. ഇത്തരത്തില് ഗൂഗിള് പ്ലേ സ്റ്റോറില് നിന്ന് 140 ദശലക്ഷം തവണ ഡൗണ്ലോഡ് ചെയ്യപ്പെട്ട ഒരു ഡസനിലധികം ജനപ്രിയ ആന്ഡ്രോയിഡ് ആപ്പുകളാണ് സുരക്ഷാ ഗവേഷകര് കണ്ടെത്തിയിട്ടുള്ളത്. ഗൂഗിളിന്റെ ഉടമസ്ഥതയിലുള്ള ഫയര്ബേസ് പ്ലാറ്റ്ഫോമില് 142.5 ദശലക്ഷം തവണ ഡൗണ്ലോഡ് ചെയ്ത 14 മുന്നിര ആന്ഡ്രോയ്ഡ് ആപ്പുകള് തെറ്റായി കോണ്ഫിഗര് ചെയ്തിട്ടുണ്ടെന്നും ആപ്പുകള് ശരിയായി കോണ്ഫിഗര് ചെയ്തിട്ടില്ലെങ്കില് ഉപഭോക്താക്കള്ക്ക് ഗുരുതരമായ പ്രശ്നങ്ങള് ഉണ്ടാക്കുമെന്നും സൈബര് ന്യൂസിന്റെ വിശകലനത്തില് വ്യക്തമാക്കുന്നു. ഫയര്ബേസ് തെറ്റായ സാഹചര്യത്തില്, കോണ്ഫിഗറേഷന് ഇമെയില്, ഉപഭോക്താവിന്റെ പേര്, പാസ്സ്വേര്ഡ് പോലുള്ള സെന്സിറ്റീവ് ഡാറ്റ ചോര്ത്താന് ആപ്പുകള്ക്ക് സാധിക്കും. തങ്ങളുടെ കണ്ടെത്തലുകളെക്കുറിച്ച് അറിയിക്കുന്നതിനും വിവരങ്ങള് ചോര്ത്തുന്ന ആപ്പുകളുടെ ഡാറ്റാബേസ് മാറ്റം വരുത്തുന്നതിനും ഗൂഗിളുമായി ബന്ധപ്പെട്ടതായി സൈബര് ന്യൂസ് അറിയിച്ചു. അതേസമയം സൈബര് ന്യൂസ് ഈ വിവരം പ്രസിദ്ധപ്പെടുത്തുന്നത് വരെയും ആപ്പ് നിര്മ്മാതാക്കളും പ്ലേ സ്റ്റോര് ഓപ്പറേറ്ററും സംഭവത്തില് പ്രതികരിച്ചിട്ടില്ല. തല്ഫലമായി 14 ആന്ഡ്രോയിഡ് ആപ്പുകളില് 9 എണ്ണം ഇപ്പോഴും ഡാറ്റ ചോര്ത്തുന്നതായും അത് 30 ദശലക്ഷത്തിലധികം ഉപയോക്താക്കളെ ബാധിക്കുന്നതായും സൈബര് ന്യൂസ് ചൂണ്ടിക്കാണിക്കുന്നു. ഗുരുതരമായി ഡാറ്റ ചോര്ത്തുന്നതായി കണ്ടെത്തിയ ആപ്പുകള് യൂണിവേഴ്സല് ടിവി റിമോട്ട് കണ്ട്രോള്: 100 ദശലക്ഷത്തിലധികം ആന്ഡ്രോയിഡ് ഉപകരണങ്ങളില് ഇത് തനിയെ ഇന്സ്റ്റാള് ചെയ്തതായി കണ്ടെത്തി. ഫൈന്ഡ് മൈ ചൈല്ഡ്: ഗൂഗിള് പ്ലേ സ്റ്റോറില് നിന്ന് 10 ദശലക്ഷത്തിലധികം തവണ ഇന്സ്റ്റാള് ചെയ്യപ്പെട്ട ഈ ആപ്പ് ഒരു ഫോണ് ട്രാക്കറായിരുന്നു. ഇതോടൊപ്പം ഡാറ്റ ചോര്ത്തുന്ന അപ്പുകളായ ഹൈബ്രിഡ് വാരിയര്, റിമോട്ട് ഫോര് റോകൂ, കോഡ് മാറ്റിക്സ് തുടങ്ങിയവ ഒരു കോടിയിലധികം പേര് ഇന്സ്റ്റാള് ചെയ്തതായും സൈബര് ന്യൂസ് കണ്ടെത്തി. Tags latest news GOOGLE PLAY STORE personal data leak ANDROID APPS Cyber News shortlink